Μεγάλα δ ἔγωγε ὑμι̃ν τεκμήρια παρέξομαι τούτων, οὐ λόγους ἀλλ ὃ ὑμει̃ς τιμα̃τε, ἔργα. ἀκούσατε δή μοι τὰ συμβεβηκότα, ἵνα εἰδη̃τε ὅτι οὐδ ἂν ἑνὶ ὑπεικάθοιμι παρὰ τὸ δίκαιον δείσας θάνατον, μὴ ὑπείκων δὲ ἀλλὰ κἂν ἀπο - λοίμην. ἐρω̃ δὲ ὑμι̃ν φορτικὰ μὲν καὶ δικανικά, ἀληθη̃ δέ. ἐγὼ γάρ, ὠ̃ ἄνδρες Αθηναι̃οι, ἄλλην μὲν ἀρχὴν οὐδεμίαν πώποτε ἠ̃ρξα ἐν τη̨̃ πόλει, ἐβούλευσα δέ: καὶ ἔτυχεν ἡμω̃ν ἡ φυλὴ Αντιοχὶς πρυτανεύουσα ὅτε ὑμει̃ς τοὺς δέκα στρατηγοὺς τοὺς οὐκ ἀνελομένους τοὺς ἐκ τη̃ς ναυμαχίας ἐβουλεύσασθε ἁθρόους κρίνειν, παρανόμωσ, ὡς ἐν τω̨̃ ὑστέρω̨ χρόνω̨ πα̃σιν ὑμι̃ν ἔδοξεν. τότ ἐγὼ μόνος τω̃ν πρυτάνεων ἠναντιώθην ὑμι̃ν μηδὲν ποιει̃ν παρὰ τοὺς νόμους καὶ ἐναντία ἐψηφισάμην: καὶ ἑτοίμων ὄντων ἐνδεικνύναι με καὶ ἀπάγειν τω̃ν ῥητόρων, καὶ ὑμω̃ν κελευόντων καὶ βοώντων, μετὰ του̃ νόμου καὶ του̃ δικαίου ὤ̨μην μα̃λλόν με δει̃ν διακινδυνεύειν ἢ μεθ ὑμω̃ν γενέσθαι μὴ δίκαια βουλευομένων, φοβηθέντα δεσμὸν ἢ θάνατον. καὶ ταυ̃τα μὲν ἠ̃ν ἔτι δημοκρατουμένης τη̃ς πόλεωσ: ἐπειδὴ δὲ ὀλιγαρχία ἐγένετο, οἱ τριάκοντα αὐ̃ μεταπεμψάμενοί με πέμπτον αὐτὸν εἰς τὴν θόλον προσέταξαν ἀγαγει̃ν ἐκ Σαλαμι̃νος Λέοντα τὸν Σαλαμίνιον ἵνα ἀποθάνοι, οἱ̃α δὴ καὶ ἄλλοις ἐκει̃νοι πολλοι̃ς πολλὰ προσέταττον, βου - λόμενοι ὡς πλείστους ἀναπλη̃σαι αἰτιω̃ν. τότε μέντοι ἐγὼ οὐ λόγω̨ ἀλλ ἔργω̨ αὐ̃ ἐνεδειξάμην ὅτι ἐμοὶ θανάτου μὲν μέλει, εἰ μὴ ἀγροικότερον ἠ̃ν εἰπει̃ν, οὐδ ὁτιου̃ν, του̃ δὲ μηδὲν ἄδικον μηδ ἀνόσιον ἐργάζεσθαι, τούτου δὲ τὸ πα̃ν μέλει. ἐμὲ γὰρ ἐκείνη ἡ ἀρχὴ οὐκ ἐξέπληξεν, οὕτως ἰσχυρὰ οὐ̃σα, ὥστε ἄδικόν τι ἐργάσασθαι, ἀλλ ἐπειδὴ ἐκ τη̃ς θόλου ἐξήλθομεν, οἱ μὲν τέτταρες ὤ̨χοντο εἰς Σαλαμι̃να καὶ ἤγαγον Λέοντα, ἐγὼ δὲ ὠ̨χόμην ἀπιὼν οἴκαδε. καὶ ἴσως ἂν διὰ ταυ̃τα ἀπέθανον, εἰ μὴ ἡ ἀρχὴ διὰ ταχέων κατελύθη. καὶ τούτων ὑμι̃ν ἔσονται πολλοὶ μάρτυρεσ.